[{"text_idx": "#000002", "text": "Mae Nina yn weithiwr cymdeithasol cymwysedig ac ar hyn o bryd yn Rheolwr Datblygu Rhanbarthol Maethu Cymru yng Ngwent. A hithau\u2019n dod o gefndir ethnig lleiafrifol ei hun, newidiodd bywyd Nina pan gafodd ei maethu yn fabi a\u2019i mabwysiadu\u2019n drawshiliol yn ddiweddarach. Chwaraeodd y profiad hwn ran allweddol yn y penderfyniadau a wnaeth Nina yn ddiweddarach yn ystod ei hoes ac mae\u2019n awyddus i fwy o bobl o gefndir amrywiol ystyried maethu."}, {"text_idx": "#000003", "text": "\u201cRwyf wedi bod yn weithiwr cymdeithasol cymwysedig ers dros 20 mlynedd,\u201d meddai. \u201cRwyf bob amser wedi gweithio yn y gwasanaethau i blant ac rwy\u2019n credu bod hyn wedi\u2019i ysgogi gan fy mhrofiadau bywyd fy hun. Mae fy mherthynas a\u0302\u2019m gofalwr maeth a\u2019m rhieni mabwysiadol wedi bod yn ddylanwad mawr ac wedi fy ysbrydoli.\u201d"}]